190 



men de rørte ingen. Han gav dem da en voxende Timian- 

 plante for at give dem saa naturlige Betingelser som muligt, 

 idet han gik ud fra, at de vilde overvintre. Men han saa 

 siden ikke mere til dem. 



Over det Qerde Hudskifte lykkedes det ham nogle Aar 

 senere at bringe dem. Efter at have forsøgt tre Dusin for- 

 skjellige Planter, fandt han endelig en, som han ikke nævner, 

 og hvormed han gjennem flere Uger fodrede dem. I Løbet 

 af dette Tidsrum voxede de fra 3,2 til 6,4 Mm. Nogen Be- 

 skrivelse af deres udseende giver han ikke. 



Videre er man foreløbig ikke kommen. Det, som jeg 

 nu skal gaa over til, er Omtalen af de nævnte Larvers For- 

 hold til Myrerne. Fro hawk giver denne Meddelelse i 

 »Entomologist«, 1903. Jeg benytter Gillmer's ovennævnte 

 Referat. 



I 1902 iagttog Frohawk, at Æggene særlig blev lagte 

 paa de Timianplanter, der voxede paa Tuerne af Formica flava 

 L. Den 29. Juli fandt han to Larver, der væltede sig om- 

 kring paa Jorden og opdagede da, at den større havde grebet 

 fat i den mindre med sine Kindbakker og tilsyneladende 

 sugede den ud. Han fandt ogsaa et Hul i Siden paa den 

 lille. Dette forklarede, hvor saa mange af hans Larver i 

 tidligere Aar var blevne af. Han havde nu 50 Larver, som 

 derfor blev skilte ad og anbragte hver paa sin Timianplante. 



Den 11. August havde de fleste overstaaet det tredie 

 Hudskifte og hørt op at spise Timian. Han tænkte sig da 

 den Mulighed, at de nu fortærede Myrernes Larver eller 

 Pupper. Han gav da en Myrepuppe, hvoraf han havde skaaret 

 den ene Ende af, til en af Larverne, og den begyndte strax 

 at æde den. Han troede nu at have fundet det rigtige 

 Foder for Larvernes senere Stadier, men han blev hurtig 

 overbevist om at have taget fejl. Da han en Dag fandt en 

 død Larve, lagde han den i en Æske med Myrer: de gik 

 strax løs paa Larven. Saa anbragte han en levende Larve 

 i en Æske sammen med fire Myrer: men de holdt sig ganske 

 rolige. Vel nærmede de sig i Begyndelsen Larven og be- 

 følte den med Antennerne, tilsyneladende slikkende paa den. 



